****

**แถลงการณ์สถาบันสุขภาพเด็กแห่งชาติมหาราชินี กรมการแพทย์**

**เรื่อง ผู้ป่วยเด็กหญิง 14 ปี เกิดเหตุเพลิงไหม้รถโดยสารทัศนศึกษา**

สืบเนื่องจากผู้ป่วยเด็กหญิงไทย อายุ 14 ปี ได้รับบาดเจ็บจากเหตุการณ์รถบัสทัศนศึกษาของเด็กนักเรียนโรงเรียนวัดเขาพระยาสังฆาราม จังหวัดอุทัยธานี เกิดเพลิงไหม้บนถนนวิภาวดีรังสิตขาเข้า เมื่อวันที่
1 ตุลาคม 2567 และเข้ารับการรักษาที่สถาบันสุขภาพเด็กแห่งชาติมหาราชินี กรมการแพทย์นั้น

จากการตรวจรักษาประเมิน โดยรวมอาการทั่วไปคงที่ ไม่มีไข้ ผลประเมินทางเดินหายใจ จากการส่องกล้อง อยู่ในเกณฑ์ปกติ ส่วนบาดแผลไฟไหม้บริเวณแขนทั้งสองข้างคงที่ ไม่พบการติดเชื้อ จากผลการประเมินทางด้านจิตเวช ประเมินด้านจิตใจ ทั้งผู้ป่วย และ ญาติ พบมีความเครียด ทั้งนี้ได้ทำการ
วางแผนการรักษา และติดตามอาการเป็นระยะๆ อย่างต่อเนื่อง

ขอขอบพระคุณทุกท่านในความห่วงใยสุขภาพอาการของเด็ก ทางทีมแพทย์และพยาบาลของสถาบันสุขภาพเด็กแห่งชาติมหาราชินี กรมการแพทย์ จะให้การดูแลรักษาเด็กต่อเนื่องต่อไป

 3 ตุลาคม 2567

 เวลา 15.15 น.